ΓΡΑΠΤΗ ΕΡΩΤΗΣΗ P-0633/02

υποβολή: Reinhold Messner (Verts/ALE) προς την Επιτροπή

(4 Μαρτίου 2002)

Θέμα: Ανανέωση της ανάθεσης στην ανάδοχο εταιρεία για την κατασκευή του αυτοκινητοδρόμου Μπρέσια-Πάντοβα και κατασκευή του τμήματος της Δυτικής Pedemontana Veneta (από το Μοντεμπέλο μέχρι το Τιένε)

Χωρίς τη διενέργεια δημόσιου διαγωνισμού, τον Μάϊο του 2001, παρετάθη για άλλα 9 χρόνια (μέχρι το 2011) η σύμβαση μεταξύ της αναδόχου εταιρείας για την κατασκευή του αυτοκινητοδρόμου Μπρέσια-Πάντοβα και της ANAS (Εθνικό Αυτόνομο Πρακτορείο Κρατικών Οδών), που είναι ο ιταλικός δημόσιος φορέας που διαχειρίζεται το οδικό δίκτυο.

Σύμφωνα με την Οδηγία Ciampi-Costa(1), μπορούν κατ' εξαίρεσιν να παρατείνονται οι συμβάσεις κατασκευής αυτοκινητοδρόμων μόνο για την επίλυση εκκρεμουσών αντιδικιών (μη γενόμενες προσαρμογές τιμολογίου των διοδίων, αναγνώριση των εργασιών που πραγματοποιήθηκαν στο πλαίσιο των Mondiali 90 και Colombiane 92, ενδεχομένως άλλες διαφορές για τις οποίες θα πρέπει να ζητηθεί η γνώμη του Νομικού Συμβουλίου του Κράτους). Αντιθέτως, στην προκείμενη περίπτωση, η παράταση καθώς φαίνεται δικαιολογείται λόγω της ανάθεσης στην ανάδοχο εταιρεία της κατασκευής πολλών νέων τμημάτων αυτοκινητοδρόμου, που περιλαμβάνονται στη Σύμβαση και το Σχέδιο χρηματοδότησης. Μεταξύ των νέων αυτών έργων περιλαμβάνεται η λεγόμενη δυτική Pedemontana Veneta, η οποία θα συνδέσει την Α/4 (πλησίον του Μοντεμπέλο Βιτσεντίνο) με την Α/31 (πλησίον του Τιένε) μέσω τμήματος 27,4 χλμ. αυτοκινητοδρόμου συν 19 χλμ. οδών πρόσβασης στον αυτοκινητόδρομο. Το προβλεπόμενο κόστος του έργου ανέρχεται σε 540 661 000 000 λιρέτες (περίπου 280 εκ.). Ο εν λόγω αυτοκινητόδρομος δεν αποτελεί απλώς τμήμα σύνδεσης της Α/4 με την Α/31, οι οποίες είναι ήδη συνδεδεμένες μεταξύ τους μέσω του τμήματος αυτοκινητοδρόμου που αντιστοιχεί στα διόδια της βόρειας Βιτσέντσα, αλλά είναι ένα νέο τμήμα αυτοκινητοδρόμου, το οποίο προστίθεται στην Βαλτρόμπια και την Βαλντάστικο, οι οποίες προβλέπονται επίσης από το Σχέδιο χρηματοδότησης της αναδόχου εταιρείας για τον αυτοκινητόδρομο Μπρέσια-Πάντοβα, και για το οποίο οποφαινόμενος έχει ήδηποβάλει ερωτήσεις στην Επιτροπή (Ε-0371/01(2), Ε-4047/00(3))(4).

Μπορεί να ελέγξει η Επιτροπή το ενδεχόμενο η περίπτωση της δυτικής Pedemontana Veneta (Μοντεμπέλο Βιτσεντίνο-Τιένε) να αποτελεί νέο έργο, οπότε και δεν δικαιολογείται η παράταση της αρχικής ανάθεσης χωρίς την διεξαγωγή δημόσιου διαγωνισμού·

(1) Βλ. Οδηγία τουπουργού Δημοσίων Έργων, σε συμφωνία με τονπουργό Οικονομικών και Οικονομικού Προγραμματισμού της 20/10/98, Αριθ. Πρωτ. 011790/Υπουργείο Οικονομικών.

(2) ΕΕ C 235 E της 21.8.2001, σελ. 189.

(3) ΕΕ C 174 E της 19.6.2001, σελ. 220.

(4) Οι επενδύσεις για νέα έργα στο πλαίσιο του Σχεδίου Χρηματοδότησης της αναδόχου εταιρείας ανέρχονται σε 2466 δισεκ. λιρέτες (1,273 εκατ.).

Απάντηση του κ. Bolkestein εξ ονόματος της Επιτροπής

(27 Μαρτίου 2002)

Η Επιτροπή έχει ήδη ζητήσει από τις ιταλικές αρχές πληροφορίες σχετικά με την παράταση της ανάθεσης για την κατασκευή του αυτοκινητοδρόμου στην Societ per l'autostrada Brescia-Verona-Vicenza-Padova. Οι ιταλικές αρχές ενημέρωσαν την Επιτροπή ότι η παράταση αυτή δεν αφορά την κατασκευή νέων τμημάτων, αλλά την επίλυση στο πλαίσιο συμβιβασμού εκκρεμούσας διαφοράς με τη δημόσια αρχή ανάθεσης του έργου. Η διαφορά αυτή οφειλόταν στο πάγωμα των τιμολογίων με σκοπό την καταπολέμηση του πληθωρισμού, σύμφωνα με τα κριτήρια της διυπουργικής οδηγίας αριθ. 238 της 20ής Οκτωβρίου 1998.

Ωστόσο, η Επιτροπή προτίθεται να ζητήσει από τις εν λόγω αρχές όλες τις αναγκαίες πληροφορίες προκειμένου να διαπιστώσει κατά πόσο η ανάθεση της κατασκευής και της διαχείρισης του τμήματος αυτοκινητοδρόμου με την ονομασία Δυτική Pedemontana Veneta στην προαναφερόμενη ανάδοχο εταιρεία είναι σύμφωνη με το κοινοτικό δίκαιο. Στην περίπτωση που κατά την εξέταση των πληροφοριών αυτών διαπιστωθεί ότι η διαδικασία που ακολουθήθηκε δεν ήταν σύμφωνη με τους κοινοτικούς κανόνες, η Επιτροπή δεν θα παραλείψει να λάβει τα κατάλληλα μέτρα.